**FELHÍVÁS PARTNERSÉGI EGYEZTETÉSRE**

**Értesítem a Tisztelt érintett lakosságot, illetve partnereket, hogy Dány Község Önkormányzata részlegesen módosítani kívánja a hatályos településszerkezeti tervét és helyi építési szabályzatát tervezett lakóterületekre és tervezett gazdasági területekre vonatkozóan.**

Dány Község Képviselő-testülete rögzítette a település hatályos településrendezési eszközeinek módosítási igényét a 393 és 394/2 hrsz. területeken tervezett lakóterületekre és a 0198/16, 0198/17, 0198/18, 0198/19, 0198/20, 0198/21, és 0198/14 hrsz. területeken tervezett gazdasági területekre vonatkozóan.

A terület fejlesztése során a 314/2012. (XI. 8.) Korm. rendelet 32. § (6) bekezdése szerint az előzmények és a konkrét módosítási szándékok ismerete alapján a tervegyeztetésre vonatkozó eljárás a 314/2012. (XI. 8.) Korm. rendelet 32. § (1) bek. c) pontja szerinti tárgyalásos eljárás lesz.

A veszélyhelyzet ideje alatt egyes településfejlesztési, településrendezési, építésügyi és örökségvédelmi, valamint közigazgatási hatósági eljárási szabályok eltérő alkalmazásáról szóló 546/2020. (XII. 2.) Korm. rendelet alapján jelen egyeztetés folyamán lakossági fórum megtartására nincs lehetőség. Ehelyett a lakossági véleményeket elektronikus vagy postai úton várjuk.

Fentiek alapján kérjük, hogy a tervezettel kapcsolatos véleményüket, javaslatukat, észrevételüket a

 polghiv@dany.hu email címre elektronikus úton, vagy

a Polgármesteri Hivatal postai címére -2118 Dány, Pesti u 1.- juttassák el a postai címre juttassák el a megadott határidőn belül.

Javaslatot, észrevételt tenni, illetve véleményt nyilvánítani a megadott véleményezési határidőben kizárólag a véleményezési tervdokumentációval kapcsolatban

a Polgármesterhez címzett, írásban benyújtott, szövegszerű, indoklással ellátott véleményben lehet.

**A Partnerségi véleménynyilvánítás határideje:
2021. december 10-től – 2021. december 30-án éjfélig**

**Tisztelettel várjuk a közreműködni kívánók véleményét!**

Dány, 2021. december 10.

 Gódor Lajosné

 Polgármester